Дүрт тарафҡа яҡты юлды балҡытыусы\n5 Октябрь 2019, 10:30\nДүрт тарафҡа яҡты юлды балҡытыусы Тормошта һәр кемдең яратҡан уҡытыусыһы була. Ул уны ғүмере буйына хөрмәт итә һәм рәхмәт тойғоһо менән иҫкә ала, онотмай, йөрәк түрендә һаҡлай. 2-се һанлы Иҫәнғол урта мәктәбенең 5 г класы уҡыусылары - Илзидә Әбделғужина, Алмаз Хәмзин, Зәлифә Тусалина, Динияр Сәйфуллин Азалия Дауытова, башҡорт теле һәм әҙәбиәте уҡытыусыһы Динара Марат ҡыҙы Хәмитова етәкселеге аҫтында, үҙҙәренең тәүге уҡытыусылары – Фәниә Хисам ҡыҙы Әбсәләмова тураһында хис-тойғоларын ҡағыҙға төшөргәндәр.\nТормошта һәр кемдең яратҡан уҡытыусыһы була. Ул уны ғүмере буйына хөрмәт итә һәм рәхмәт тойғоһо менән иҫкә ала, онотмай, йөрәк түрендә һаҡлай. 2-се һанлы Иҫәнғол урта мәктәбенең 5 г класы уҡыусылары ла, башҡорт теле һәм әҙәбиәте уҡытыусыһы Динара Марат ҡыҙы Хәмитова етәкселеге аҫтында, үҙҙәренең тәүге уҡытыусылары – Фәниә Хисам ҡыҙы Әбсәләмова тураһында хис-тойғоларын ҡағыҙға төшөргәндәр.\nАлға әйҙәүсе маяҡ кеүек\nТәүге уҡытыусы... Ошо тәү ҡарашҡа ике ябай ғына һүҙгә күпме мәғәнә, күпме көс һалынған. Сөнки уҡытыусының эше уҡытыуға ғына ҡайтып ҡалмай, ә киләсәктә баланың ниндәй шәхес булып үҫеүендә мөһим роль уйнай. Тик уҡытыусы ғына һәр баланың йөрәгенә үҙ асҡысын таба, уларҙың һәр уй-кисерештәрен үҙ йөрәге аша үткәрә. Белем тауҙарына үрләгәндә лә уҡытыусы тәүге ярҙамсы, алға әйҙәүсе маяҡ булып тора.\nОшондай үҙ эшен оҫта башҡарған, балаларҙың яратҡан уҡытыусыһы ғына түгел, ә кәңәшсеһе лә, иң яҡын кешеләренең береһе лә ул беҙҙең тәүге уҡытыусыбыҙ Фәниә Хисам ҡыҙы. Мәктәпкә ингән тәү аҙымдан башлап, башланғыс синыфтарҙы тамамлағансы, ул беҙгә иң ҙур терәк һәм ярҙамсы булып торҙо. Уның үҙ эшен яратып, бар күңелен һалып башҡарыуы һәр нәмәнән күренеп тора. Фәниә Хисам ҡыҙы балаларҙың йөрәген тәү күреүҙән яулай. Уның тырышлығы бушҡа үтмәй. Балалар яҡшы уҡырға ғына түгел, ә мәктәптә үткәрелгән һәр сарала, төрлө түңәрәктәрҙә уңышлы шөғөлләнергә әүәҫләнеп китә. Уҡытыусыбыҙ һалған ныҡлы белем нигеҙе киләсәктә лә беҙгә яңынан-яңы үрҙәр яуларға, тыуған илебеҙгә кәрәкле шәхес булып үҫергә ярҙам итеренә һис шикһеҙ ышанабыҙ. Шуға ла беҙ тәүге уҡытыусыбыҙ Фәниә Хисам ҡыҙына сикһеҙ рәхмәтлебеҙ!\nИкенсе әсәйебеҙ булды\nБеренсе уҡытыусым менән тәүге тапҡыр осрашҡан көн мәңге хәтеремдә һаҡлана. Мин әсәйемде етәкләп мәктәпкә килгәндә беҙҙе шат йылмайып асыҡ йөҙлө мөләйем генә уҡытыусыбыҙ ҡаршы алды. Шул ваҡытта күңелемдә булған «Миңә мәктәп оҡшармы?», «Мине үҙ итерҙәрме?», «Дуҫтар табырмынмы?» тигән борсолоулы уйҙар юҡҡа сыҡты. Фәниә Хисам ҡыҙы беҙҙе беренсе көндән үк уҡыу-яҙыуға ғына түгел, дуҫ һәм татыу булырға ла өйрәтте. Уның дәрестәрендә беҙ тыуған илебеҙҙе яратырға, тәбиғәтебеҙҙе һаҡларға өйрәндек. Фәниә Хисам ҡыҙы беҙгә икенсе әсәйебеҙ кеүек бик яҡын. Беҙ әле лә аралашыуыбыҙҙы өҙмәйбеҙ.\nКиләсәккә юл асыусы\nБеҙҙең тормош юлыбыҙҙа иң әһәмиәтле Кеше – беренсе уҡытыусы. Тик ул ғына беҙҙе балалар баҡсаһынан килгәс оло тормош юлына етәкләй. Мәктәп ҡағиҙәләре менән таныштыра, яңы тормошҡа күнегергә ярҙам итә. Әгәр ҙә ул балаларҙа белемгә һөйөү уятһа, шул саҡта ул киләсәккә юл асасаҡ. Минең беренсе уҡытыусым Фәниә Хисам ҡыҙы беҙҙе балалары һымаҡ ҡабул итте. Ул беҙгә түҙемле генә һәр бер дәресте ентекләп аңлатты. Беренсе уҡытыусыма мин бик рәхмәтлемен.\nӘрләһә лә ярата\nМинең беренсе уҡытыусым – Фәниә Хисам ҡыҙы. Ул беҙҙе күп нәмәгә өйрәтте, музейға, мультфильм ҡарарға йөрөттө. Фәниә Хисам ҡыҙы беҙҙең һәр беребеҙҙең тыуған көндәрен матур итеп үткәрә торғайны. Беҙ тыңламаған, шаярған саҡтарҙа әрләп тә алды. Шулай булһа ла ул беҙҙе ярата. Беҙ ҙә уны шул тиклем яратабыҙ һәм һағынабыҙ.\nБар нимәгә өйрәтте\nФәниә Хисам ҡыҙы бик матур, эшһөйәр, яҡшы уҡытыусы. Ул беҙҙе уҡырға, яҙырға, ололарҙы хөрмәт итергә өйрәтте. Беҙ беренсе класҡа бер нимә лә белмәйенсә, ҡурҡып барған инек. Мәктәпкә барып күп дуҫтар таптыҡ. Мин тәүге уҡытыусыма ҙур рәхмәт әйтәм! Уға һаулыҡ, оҙон ғүмер теләйем!


Башҡортостанда ижади һәләтлеләрҙе «Минең ерем Рәсәй-2018» конкурсында ҡатнашырға саҡыралар // Мәҙәниәт | новости башинформ.рф\n15:45, 20 июля 2018 Мәҙәниәт\nБашҡортостанда ижади һәләтлеләрҙе «Минең ерем Рәсәй-2018» конкурсында ҡатнашырға саҡыралар Фото: Олег Яровиков\nӨФӨ, 2018 йыл, 20 июль. /«Башинформ» мәғлүмәт агентлығы, Әлим Фәйезов/.\nРәсәй Ауыл хужалығы министрлығының V «Минең ерем Рәсәй-2018» ижади конкурсы башланды. Ул 2020 йылға тиклем Ауыл хужалығын үҫтереү дәүләт программаһын үтәү сиктәрендә уҙғарыла.\nКонкурс ойошторолғандан башлап 2014 йылда 81 төбәктән 15 меңдән ашыу ғариза ҡаралған, уларҙың йөҙләгәне ярайһы уҡ күләмдә аҡсалата премияға лайыҡ булған.\nКонкурсҡа 2015 йылдың 1 ғинуарынан 2018 йылдың 31 авгусына тиклем телевидениела, радиола эфирға сыҡҡан, матбуғат киң мәғлүмәт сараларында һәм интернетта баҫылып сыҡҡан проекттар ҡабул ителә. Эштәр Рәсәй ауылының ыңғай образын булдырыуға, ауыл биләмәләрен үҫтереүҙең алдынғы тәжрибәһен таратыуға, ауыл хужалығы хеҙмәтенең мөһимлеген күтәреүгә, халыҡ йолаларын һаҡлауға, Рәсәй ауылын тартым үҙәгенә әйләндәрергә булышлыҡ итеүгә өндәлгән.\nҒаризалар 2018 йылдың 31 авгусына тиклем ҡабул ителә.\nБыйыл, конкурс тураһындағы Положениеға ярашлы, теләһе ҡайһы номинацияла ҡатнашыу өсөн кәмендә өс мәҡәләнән торған проектты тәҡдим итергә кәрәк.\nКонкус еңеүселәрен һәм призерҙарын бүләкләү тантанаһы октябрҙә ғәҙәттәгесә ВДНХ ҡабул иткән «Алтын көҙ-2018» 20-се бөтә Рәсәй агросәнәғәт күргәҙмәһендә үтә.\nНоминациялар, ҡатнашыу шарттары һәм наградалар тураһында тулыраҡ конкурс сайтында.\nБелешмә өсөн телефондар: 8 (495) 411-81-45, 8-903-755-48-54.\nТеги: ижади конкурс, Рәсәй Ауыл хужалығы министрлығы


Төп килем – балдан, тиҙәр Аҫҡарҙан Харрасовтар\n11 Август 2019, 11:30\nДөйөм хужалыҡтар тарҡалғас, бер аҙға ғына баҙап ҡалған халыҡ яйлап баҙар мөнәсәбәттәренә, үҙаллы аҡса эшләүгә өйрәнә – тормошҡа яраҡлаша бара. Йүнсел йүнен таба ул барыбер. Аҫҡар ауылында йәшәүсе Харрасовтар ҙа ошоға бер миҫал. Эш юҡ, тип ҡул ҡаушарып ултырмай улар – бал ҡорттары үрсетәләр. Урман ситендә генә урынлашҡан йорт биләмәләре лә был шөғөл өсөн бик уңай – тирә-яҡта йәшеллек, сәскәләр, ағастар.\nАтайым Шәмсетдин ғүмере буйы малсылыҡта эшләне. Ат ҡараны. 4-5 кластан уҡ уға эйәреп йылҡы ҡараштым. Бейә һауыуҙа ла ярҙам иттем. Бикташта тотолдо малдар. Шунда уҡ хужалыҡтың умарталығы ла булды. Дауытов Хәсән бабай ҡараны ҡорттарҙы. Ҡыҙыҡһынып, буш ваҡытымда уға ла ярҙамлашып йөрөй торғайным. Армиянан ҡайтҡас та дауам иттем был эштәрҙе. Хәсән бабай ауылға йомош менән ҡайтып китһә, йылҡы ҡарап ятҡан мин уның умарталығына күҙ-ҡолаҡ булып ҡалам. Ул мәлдә үҙебеҙҙең умарта булманы.\nБер мәл колхоз бөтөп китте. Шунан, нисектер көн итер кәрәк бит инде, ҡорт ҡарау тураһында уйлана башланыҡ. Рәсимә ҡыҙыбыҙға Әйүп Йомағужин бабайы бер күс бүләк итте. Шунан башланды беҙҙең был шөғөл. Теге Хәсән бабайҙа алған тәжрибәне эшкә егергә тура килде. Шул йәйҙә үк ҡортобоҙ айырып, ҡышҡа икәү итеп яптыҡ. Ҡышты имен сыҡтылар. Шулай яйлап ишәйҙе. Бер мәл үҙем сирләп киткәс, ҡарау етмәй, күстәр ҙә кәмегәйне, йүнәлә төшкәс, тағы тотондом. Бөгөн 20 баш умартабыҙ бар. Үҙебеҙҙән артҡанын һатып та ебәрәбеҙ. Иш янына ҡуш инде.\nҠышлауға икешәр ҡатлап өй баҙына ҡуябыҙ. Киләсәктә лә ошо 20 баштан кәметмәҫкә инде уй, - ти ғаилә башлығы Айҙар Шәмсетдин улы.\nЭйе, бәрәкәтле ҡулда бол артып ҡына бара. Гөлнәзирә һеңлеһе менән Шәфҡәт кейәүенең улы Таңатарға бүләк иткән күс тә ҡотло булып сыҡҡан – уларҙың да ҡорттары ишәйеп, 20 башҡа етеп бара икән. “Кемгә бүләк итһәм дә, ишәйә лә китә, шөкөр”, - ти Айҙар ағай.\nБыл яҡта тәбиғәт сағыштырмаса ҡырыҫыраҡ булһа ла, уңғандар наҙлы бал ҡорттарынан табыш алыуҙы төп шөғөлдәрҙең береһе итеп алған ауылда. Эргәләге Башайҙағы, Юрматауҙағы йүкәлектән бал йыя ҡорттар.\nХаррасовтарҙың өй яны баҡсаһы ла бында уңғандар йәшәүенә ишара. Уныһы, нигеҙҙә, хужабикә Нәсимәнең ҡул һәм күңел емеше. Август башында ла еләктәре бешеп ултыра, кәбеҫтәләре өлгөрөп килә. Башҡа йәшелсәләре лә бихисап. Һыйырының ағын да тамсыһына тиклем эш итә уңған ханым – уның көбөлә бешкән ойотҡандан яһаған тәмле ҡорото - шуға дәлил.\nҒаиләлә береһенән-береһе уңған өс ҡыҙ буй еткергән: Рәсимә, Нургөл, Миңһылыу. Рәсимә Өфө авиация-техник университетын тамамлап, баш ҡалала эшләй. Нургөл дә Өфөлә юрист һөнәрен үҙләштереп, шулай уҡ эшләп йөрөй. Кинйәбикәләре Миңһылыу БДУ-ла биотехнологиялар серен өйрәнә – быйыл 3-сө курсҡа барасаҡ.\nҺыйыр, ат тоталар, ваҡ малдары ла бар Харрасовтарҙың.\n- Шулай ҙа төп килем - балдан. Балаларҙы ла шул бал көсө менән уҡыттыҡ, - тиҙәр улар.


Стартҡа сигнал бирелде. Дәүләт Думаһы депутаттары һәм БР Президентын һайлау ваҡыты билдәле -- 2003 йылдың 7 декабренд ә үтәсәк ул. Өс айға яҡын ваҡыт ҡалып бара, был кандидаттарҙ ың (айырыуса республика халҡына билдәһеҙ, тимәк популяр булм аған) үҙҙәренең оппоненттарына ҙу -у- у - р мискә бысраҡ түг еп өлгөрөрлөк ваҡыттары бар әле. Хәйер, быға бер көн дә етә,\nмискәлек аҡсаң булған хәлдә, әлбиттә. Ә республика Президе нты урынына дәғүә итеүселәрҙә был капиталдың булыуына шиклән ергә тура килмәй. Г. әфәнде менән С. әфәнденең капитал сыған аҡтары төрлө булһа ла мискәгә түккән бысраҡтары бер төрлө ти ерлек.\n16 сентябрҙә С. Веремеенко республика Президенты посына дәғүә итеүен раҫланы. Әммә был юлы уның һағыраҡ ҡыланыуы һиҙ елеп тора. Башта ысҡындырған "аҡса эшләп туйҙым, хәҙер сәйәс әт менән шаярып алғы килә " тигән һүҙҙәренә алмашҡа хәҙер ул\nреспубликаның иҡтисадын "ҡатмарлы" тип табып, уның тураһынд а "хәстәрлек" күрә башланы. Волга - яны федераль округының с тратегик тикшереүҙәр үҙәгенең республиканы инвестициялау тур аһындағы мәғлүмәттәрен Татарстан күрһәткестәре менән сағышты рып бирергә лә онотманы ул. Бының менән республика хөкүмәтен ең, йәнәһе лә, инвестициялар йәлеп итеү буйынса етерлек эшл әмәүен күрһәтеү менән бергә тағы бер конкуренты, татар Рәлиф\nСафиндың ауыртҡан еренә тейергә лә уйлап эшләнгән аҙым ине был.\nСафин әфәнде лә республика тормошон ҡара төҫкә буярға к үп һораманы. "Лукойл"дың элекке топ - менеджеры фекере буйын са республика халҡы һәм власть араһында "полный антагонизм".\nАҡыллы әйтем, әммә уның ниндәй факттар нигеҙендә барлыҡҡа к илгәне аңлашылмай.


Дәүләт предприятиеларының табышлы эшләүе буйынса Башҡортостан Волга буйы федераль округында беренсе урынға сыҡты // Иҡтисад | новости башинформ.рф\nДәүләт предприятиеларының табышлы эшләүе буйынса Башҡортостан Волга буйы федераль округында беренсе урынға сыҡты\n12:17, 14 февраля 2012 Иҡтисад\nУҙған йыл йомғаҡтары буйынса 38 хужалыҡ итеүсе йәмғиәт Башҡортостан ҡаҙнаһына өс миллиард һумдан ашыу дивиденд күсергән. Йәнә 112 дәүләт унитар предприятиеһы 86 миллион һум күләмендә таҙа табышын күсергән. Был хаҡта БР Ер һәм мөлкәт мөнәсәбәттәре министрлығында үткән коллегияла ведомство башлығы Рәмил Исҡужин хәбәр итте.\nОшо түләүҙәр күләме буйынса Башҡортостан Рәсәй Федерацияһында – икенсе һәм бишенсе, Волга буйы федераль округы субъекттары араһында беренсе урында килә.\n— Шуның менән бергә, ысынбарлыҡтағы картина табыштарҙың ҙур өлөшөнөң биш-ете эре компания тарафынан формалашыуын күрһәтә, ошо уҡ ваҡытта предприятиеларҙың күбеһенең финанс торошо шәптән түгел, — тип билдәләне министр. — Шулай итеп, дәүләт унитар предприятиелары һәм хужалыҡ итеүсе йәмғиәттәр эшмәкәрлегенең һөҙөмтәлелеген күтәреү көнүҙәк булып ҡала.\nРәмил Исҡужин һүҙҙәренсә, бының өсөн министрлыҡтың тейешле хеҙмәттәренә контролде көсәйтергә һәм был мәсьәләне хәл итеү өсөн мөмкин булған бөтә механизмдарҙы эшкә ҡушырға кәрәк. Дәүләт унитар предприятиеларына ул айырым иғтибар биреүҙе һораны.\n— Былтыр министрлыҡтың банкротлыҡ процедуралары алып барылған дәүләт унитар предприятиелары һәм хужалыҡ итеүсе йәмғиәттәр менән эш алып барыуын билдәләгем килә. Дәүләт мөлкәте хужаһы вәкәләттәрен тормошҡа ашырыу һөҙөмтәһендә республика бюджетына 27 миллион һум аҡса килде, — тип билдәләне БР ер һәм мөлкәт мөнәсәбәттәре министры.


Башҡортостанға йәнә көслө ҡар циклоны килә // Йәмғиәт | новости башинформ.рф\n10:45, 21 марта 2018 Йәмғиәт\nБашҡортостанға йәнә көслө ҡар циклоны килә Фото: «Башинформ» мәғлүмәт агентлығы\nӨФӨ, 2018 йыл, 21 март. /«Башинформ» мәғлүмәт агентлығы, Әлфиә Әғлиуллина/.\nИртәгә, 22 мартта, Башҡортостандә йәнә һауа торошоноң боҙолоуы көтөлә. Башгидрометүҙәк мәғлүмәте буйынса, Уралға сираттағы Урта диңгеҙ циклоны ашыға. Уның әйләнеп йөрөүе һөҙөмтәһендә 22 мартта ҡар яуыуы, республиканың көньяғы буйынса көслө ҡар яуыуы, көндөҙ ҡарға ямғыр ҡушылыуы көтөлә. Айырым райондарҙа синоптиктар боҙлауыҡ, сымдарға һәм ағастарға епшек ҡар йәбешеүен, юлдарҙа ҡар һырынтылары, еңелсә боҙлауыҡ булыуын фараз итә. Һауа температураһы көндөҙ +2,-3 градусҡа тиклем күтәреләсәк.\nЙома, 23 мартта, атмосфера күренешенең көсөргәнешлелеге кәмейәсәк, һауа температураһы түбәнәйәсәк.


Эсеү йотоуҙан башлана » Башҡортостан гәзите | Газета Башкортостан на башкирском языке\nБашҡортостан гәзите » Сәләмәт булайыҡ » Эсеү йотоуҙан башлана\nЭсеү йотоуҙан башлана 12.04.2013 // Сәләмәт булайыҡ\nБер кем дә яҡты донъяға эскесе булып тыумай, ә йәшәү осоронда яйлап спиртлы эсемлеккә ылыға бара. Яман ғәҙәтенең тора-бара хроник алкоголизмдың сәбәбенә әүерелеүе лә ихтимал.\nҠатын-ҡыҙ ғүмер баҡый спиртлы эсемлектәрҙе ир-атҡа ҡарағанда һирәк һәм аҙ эскән. Бының үҙ сәбәптәре бар. Йәмәғәтселек "йәшел йылан" менән әшнә аҫыл зат вәкилдәрен бер ҡасан да өнәмәгән, ир-атҡа ғәфү ителгән ҡылыҡ ҡатын-ҡыҙға бер ҡасан да кисерелмәгән. Ғөмүмән, көсһөҙ зат вәкилдәрен әхлаҡлы, матур, тотороҡло, әҙәпле, иманлы итеп күрергә ғәҙәтләнгәнбеҙ. Ошо сифаттарҙан аҙ ғына ситкә тайпылыу ҙа һәр саҡ йәмәғәтселектә тәнҡит утына алынған. Әсәлек инстинкты, ғаилә, балалар өсөн оло яуаплылыҡ тойоу, киләсәк быуын өсөн борсолоу һәм, әлбиттә, ҡатын-ҡыҙға хас һөйкөмлөлөк, матурлыҡ сифаттарын һаҡларға тырышыу — быларҙың барыһы ла аҫыл затты яман ҡылыҡтарҙан ҡурсалай торғандыр.\nМатурлыҡ һәм эскелек — үҙ-ара ярашмай торған төшөнсәләр. Кешелек донъяһы ҡатын-ҡыҙға юғары талаптар ҡуйып, уның үҙенең дә, киләсәгебеҙҙе лә әхлаҡһыҙлыҡтан, эскелек афәтенән һаҡлай, күрәһең.\nЙәшерен-батырын түгел, үкенескә ҡаршы, "йәшел йылан" ҡоллоғона эләгеүселәр араһында көсһөҙ зат вәкилдәренең артыуына күнегеп киләбеҙ. Был тәңгәлдә иҫерткес эсемлектәргә ылығыу сәбәбен профессияға бәйлелек менән генә аңлатыу дөрөҫмө? Официанттар, сауҙа хеҙмәткәрҙәре, буфет һәм бар эшселәре араһында "төшөрөргә" яратыусыларҙың апаруҡ булыуын күҙәтһәк тә, төп сәбәптең һөнәргә генә бәйле булмауы көн кеүек асыҡ. Табиптарҙың әйтеүенсә, эскесе ҡатындар араһында нервы-психик тотороҡһоҙлоғо менән айырылған, йомшаҡ ихтыярлы, кеше өгөтләүенә тиҙ бирешеүсән психопаттар ирҙәргә ҡарағанда ла күберәк. Баш мейеһенең имгәнеүе йәки уның органик зарарланыуы ла алкоголизмға этәреүе ихтимал.\nҒаиләләге ығы-зығы, насар мөнәсәбәт һәм аңлашылмаусанлыҡтың да проблеманы спиртлы эсемлек ярҙамында хәл итеүгә килтереүе мөмкин. Йыш ҡына бындай күңелһеҙ ваҡиғаларҙың шаһиты булырға тура килә. Эскән ирен шешәләш әшнәләренән айырыу өсөн үҙенең дә компания "йәненә" әүерелеп киткән әсәләрҙе, һылыуҙарҙы күргән бар. Йәш сағында ауыҙына бер йотом шарап та алмаған ҡыҙҙың, кейәүгә сыҡҡас, иренең ҡыҫтап-ҡыҫтап араҡы эсереүенә ҡаршылыҡ күрһәтә алмайынса, бер ҡатарҙан рюмка күтәреүенә ғәҙәтләнеүе лә — ысынбарлыҡ.\nТормошта осраған ауырлыҡтар, фажиғәләр ҙә ҡайһы саҡ ҡатын-ҡыҙ ихтыярын һындыра, холҡон үҙгәртә. Яҡындарын юғалтыу ҡайғыһы кисергән, тәртип-ҡылығы менән бары көйөнөс килтергән, баш бирмәгән балаһы яҙмышы өсөн янып-көйгән әсәләргә лә иғтибарлыраҡ булһаҡ ине. Статистиканан күренеүенсә, яңғыҙ әсәләр, айырылған һәм тол ҡатындар араһында эскелек һаҙлығына батыусылар күберәк. Дөйөмләштереп әйткәндә, алкоголде "йыуатыусы", "ҡайғыны таратыусы" дарыу итеп ҡарау, тормоштоң яйға һалынмауы, дөрөҫ тәрбиә алмау эскелеккә киң юл аса.\nАлкоголизм – балаларҙың иң ҡурҡыныс дошманы, сөнки ата-әсә эсһә, иң тәүҙә сабыйҙар яфалана. Нервы-психик сирҙәргә дусар кескәйҙәрҙең 80 проценты ата-әсәнең эскелеге арҡаһында сиргә һалыша. Алкоголь ҡарындағы балаға кире йоғонто яһап, сәләмәтлеген ҡаҡшата, һөҙөмтәлә донъяға хәлһеҙләнгән йәки зәғиф сабый тыуа. Үҙәк нервы системаһы ныҡ зарарлана. Бындай балалар физик үҫеш буйынса артта ҡала. Иң ҡурҡынысы шунда: алкоголь сабыйҙа спиртлы эсемлеккә әүәҫлек тыуҙыра. Шуға күрә ауырлы ҡатындарға һәм бала имеҙеүсе әсәләргә алкоголле эсемлектәр эсеү ҡәтғи рәүештә тыйыла.\nҒаилә бәхете — һау-сәләмәт балаларҙа. Атайҙың йәки әсәйҙең "йәшел йылан" менән мауығыуы ғаиләне тарҡатып ҡына ҡалмай, йәш быуындың киләсәген дә емерә. Эскелеккә ҡаршы көрәштә битарафлыҡҡа юл ҡуйылмаһын ине. Бәләне ваҡытында иҫкәртеү мөһим! Ғаилә ағзаларының кемеһелер күңел асыуға әүәҫләнһә, мотлаҡ саң ҡағырға, ярҙам ҡулы һуҙырға ашығырға кәрәк. Бер-береһенә хөрмәт, ихтирам күрһәтелгән ғаиләлә эскелек менән мауығыу өсөн сәбәп тә, ерлек тә юҡ.\nДонъя тотҡаһы булған ҡатын-ҡыҙҙың эскегә әүәҫлеге бик ҙур социаль тетрәнеүҙәргә алып килә. Үҙе көндән-көн кешелек сифаттарын юғалта, балаларын тере етем итә, ахыр сиктә ғаиләһе, яҡындары өсөн күтәргеһеҙ ауыр йөккә әүерелә. Алкоголдең зарарлы тәьҫире, бөтә организмға таралыуҙан тыш, әсәлек функцияһына кире йоғонто яһай, яуаплылыҡ, дисциплина, теүәллек, йыйнаҡлыҡ кеүек сифаттарҙы юҡҡа сығара. Эскелек — үҙ ихтыярың менән бәхетеңде быуыу, ғәзиздәреңдең тормошон ҡара ҡайғыға батырыу, йөрәктәрен һыҙлатыу ул. Бик күптәрҙең башына еткән дә, сиргә һабыштырған да, яҙмыштарҙы харап иткән дә ул — хәмер. Эсеүҙең йотоуҙан башланыуын онотмаһаҡ ине.\nАвтор: Н. ШӘРИФУЛЛИНА, табип.\n“Татлы” сирҙе булдырмайыҡ! 14.11.2018 // Сәләмәт булайыҡ\nБөгөн — Бөтә донъя шәкәр диабетына ҡаршы көрәш көнө....\nХоҡуғыңдан файҙалана бел 13.11.2018 // Сәләмәт булайыҡ\nРәсәй Хеҙмәт министрлығы бойороғо менән “Инвалид” таныу билдәһен шәхси файҙаланыуға биреү тәртибе...\nБеҙ ниңә ҡартаябыҙ? 13.11.2018 // Сәләмәт булайыҡ\nОрганизмдың ҡартайыуын туҡтатып та, ҡартлыҡтан ҡотолоп та булмай, әммә йәшәү рәүешен үҙгәртергә,...\nҮҙеңде яратырға өйрән 13.11.2018 // Сәләмәт булайыҡ\nХәҙерге заман кешеһе һәр ваҡыт ҡайҙалыр ашыға, иртәнән кискә тиклем эш, төрлө мәшәҡәттәр менән...\nРеспублика ашығыс медицина ярҙамы дауаханаһы һәм Республика медицина иҫкәртеү үҙәге неврологтарының...\nХалыҡ аҡылын туплаған хеҙмәт 13.11.2018 // Сәләмәт булайыҡ\nНи өсөн башҡорттар зәңге ауырыуына бирешмәгән?...\nТөҙөләсәк медицина учреждениеһы хеҙмәтләндереү кимәлен бермә-бер күтәрәсәк....\nЙылмайыу ҙа – дауа 09.11.2018 // Сәләмәт булайыҡ\nҠырҙас ауылы халҡы аҡ халатлылар эшенән бик ҡәнәғәт. Ҡырҙас — Әбйәлил районын күрше Баймаҡ менән...\n“Өкө”нөң “һабан турғайы”на әүерелеүе мөмкинме? 30.10.2018 // Сәләмәт булайыҡ\n“ Һеҙ нисәлә йоҡларға ятаһығыҙ? Ваҡытындамы?” тигән һорауға күптәрҙең: “Ҡайҙа ул ваҡытында ятыу......\nАлтмыш йәшкә тиклемге ватандаштарыбыҙҙың 40 процентын һәләк иткән аяныслы сирҙән арыныу юлдары....\nҺомғоллоҡ, матурлыҡ өсөн 26.10.2018 // Сәләмәт булайыҡ\nИлебеҙҙә билдәләнгәнсә, иртәгә – Гимнастика көнө. Мәғлүм ки, Исламда ла спортҡа ҙур иғтибар бүленә....


«Киске Өфө» гәзитенең сайты - УРАЛ - БАШҠОРТТОҢ ТӘҮ ВАТАНЫ, ЙӘКИ БИЛДӘҺЕҘ ҒАЛИМДЫҢ ЯҘМАҺЫ НИҘӘР ҺӨЙЛӘЙ? - 2018 - Мәҡәләләр\nРәсәйҙең боронғо акттары дәүләт архивында билдәһеҙ автор тарафынан 1852-1855 йылдарҙа яҙылып, "Башҡорт-мишәр ғәскәрен тарихи һәм статистик яҡтан байҡау" тип аталған документ табылғайны. Ошо тарихи документ өлөшләтә "Башҡортостан архивтары" ғилми-документаль журналында 2007 йылда рус телендә баҫылып сыҡҡайны.\nБынан 150 йылдан ашыу элегерәк барлыҡҡа килгән был яҙмала авторҙың башҡорт тарихына ҡағылышлы үҙенсәлекле генә ҡараштары сағылыш тапҡан. Күрәһең, яҙма авторы башҡорт халҡының боронғо тарихы буйынса мәғлүмәтле зат булған тарихсы-ғалим булғандыр. Ошо документта башҡорттарҙың Урал төбәгендә йәшәүсе иң боронғо халыҡтарҙың береһе булыуы тураһындағы фекер айырыуса иғтибарҙы йәлеп итеп тора: билдәһеҙ ғалимдың фекеренсә, башҡорттарҙың борон-борондан Урал буйҙарын төйәк иткән тәү ҡәбиләнең туранан-тура вариҫтары булыуы бәхәс тыуҙырмай. Бик боронғо дәүерҙәрҙә Урал ерлегендә төрки, фин, монгол ҡәбиләләре лә барлыҡҡа килеүенә ҡарамаҫтан, бары тик башҡорттар ғына үҙенең тәү Ватанында мәңгелеккә тороп ҡалған... Был документты башҡорттарҙың килеп сығышының һәм тарихының күскенселек концепцияһына тәнҡит күҙлегенән ҡарау өсөн тағы ла бер дәлил рәүешендә күрһәтергә була. Өфө ҡәлғәһенә 1586 йылда ҡала статусы бирелеү факты ошо яҙма авторы тарафынан уны нигеҙләү датаһы итеп күрһәтелеүгә сәбәп булғанлығына иғтибар итергә кәрәк. Ошо яҙмалағы тарихи мәғлүмәт уҡыусыларыбыҙҙа ла ҡыҙыҡһыныу уятыр,тип уйлайбыҙ.\n"Тарихи өлөш. Башҡорттар тураһында боронғо мәғлүмәттәр. Хәҙер Ырымбур крайында көн иткән төрлө ҡәүемдәр араһында башҡорттар үҙҙәре биләгән ерҙәрҙә борон-борондан йәшәгән берҙән-бер халыҡ булып тора. Уларҙың Волга аръяғында йәшәүе тураһындағы мәғлүмәт Христос тыуғандан һуң X быуат башында уҡ билдәле булһа, бында осраған башҡа ҡәүемдәрҙең барыһы ла тарихи ҡомартҡыларҙа XVI быуат урталарынан, Грозныйҙың Ҡаҙанға яһаған походтарынан да иртәрәк иҫкә алынмай.\nX быуат башҡорттары тураһында Хиванан (Джорджак) Волга булғарҙары батшаһына барышлай уларҙың ерҙәре аша үтеп сыҡҡан Моҡтадир хәлиф илсеһе Әхмәт ибн Фаҙлан аша хәбәрҙарбыҙ. Ул ошо халыҡтың атамаһы Башгурд булыуын билдәләй һәм, башҡорттарҙы төрки ҡәүемдәр иҫәбенә индереп, уларҙың иң көслөһө һәм уҫалы булыуы тураһында яҙа. Артабан ул, башҡорттарҙың мәжүси диндәре тураһында бер аҙ мәғлүмәт биреп, уларҙың ҡайһы берҙәренең мосолман булыуын да иҫкә ала... Ибн Фаҙландан һуң башҡорттар һәм Башҡортостан XIII быуатта Көнбайыш Европанан Урта Азияға бөйөк монгол хандарына папа илселәре сифатында килеп йөрөгән католик миссионерҙар яҙмаларында телгә алына. Уларҙың береһе, Плано Карпини, Половецтар (Ҡыпсаҡ) ере тураһында бәйән итеп, уның төньяҡтан "башҡорттар иле, венгрҙарҙың ватаны менән" сиктәш булыуы тураһында әйтә. Икенсеһе, Руисбрек (Рубрук. - Ред.), Башҡортостандың Волга менән Урал араһында, Волга булғарҙары еренә күрше булыуын иҫкә ала. Шулай уҡ ул Паскатир кешеләре "венгр телендә һөйләшә", тип билдәләй.\nИң яңы тикшеренеүҙәр буйынса халыҡтың килеп сығышы. Башҡорттарҙың венгрҙар менән оҡшашлығы тураһында иҫкә алынған миссионерҙар тарафынан әйтелгәндәр хәҙер ошо хаҡтағы күп тикшеренеүҙәрҙән һуң аҙ ғына булһа ла шик тыуҙырмай. Былары ла, тегеләре лә бер үк боронғо Урал ҡәбиләһенән килеп сыҡҡан. Хәҙерге заман этнографтары аңлатыуынса, был ҡәбилә тәү тормош дәүере ҡәбиләһе булып, бик боронғо замандарҙа уның нигеҙендә фин, монгол һәм төрки ҡәбиләләре, ә унан да һуңыраҡ бөтә хәҙерге фин-татар халыҡтары тип аталып йөрөлгәндәре барлыҡҡа килгән. Ул Урал ҡәбиләһе тип аталған, сөнки Урал тауҙары унын тәү төйәге итеп һаналған... Ҡәбиләнең үҙ Ватаны булған тауҙарҙа, Көньяҡ Урал һырттарында тороп ҡалған өлөшө иң кәмендә X быуаттан алып хәҙерге ваҡытҡа тиклем башҡорттар тип аталып йөрөүсе халыҡты барлыҡҡа килтергән...\nБашҡортостанда рус хакимлығының тәүге осоро. Яңы подданныйҙарға еңел яһаҡ һалынып, уны индереү һәм бер үк ваҡытта Башҡортостан сиктәрендә рус власын нығытыу, уның халҡын нуғай баҫҡынсыларынан ҡурсалау маҡсатында 1586 йылда Өфө йылғаһы Ағиҙелгә ҡойған урында шулай уҡ Өфө тип аталған ҡала төҙөлә. Рәсәйҙән күсерелеп килтерелгән дворяндар һәм хеҙмәтсе кешеләр йәшәгән был ҡала, уны уратып ятҡан бөтә ил кеүек үк, махсус воевода идаралығына тапшырыла. Башҡортостан дүрт "юлға" ("дороги") бүленә: Өфөнән Ҡаҙанға табан ятҡан өлөшө - Ҡаҙан юлы, Оса (Камала) ҡала яны йүнәлешендәгеһе - Оса юлы; Себер тарафына ҡарағаны - Себер юлы, ә көньяҡ далалары йүнәлешендәгеһе - Нуғай юлы тип атала. Был бүленеш Ырымбур губернаһы ойошторолғанға тиклем һаҡлана. Һуңынын башҡорт ерендә аҡрынлап бүтән ҡалалар ҙа төҙөлә башлай: Бөрө, Минзәлә һ.б...\nБашҡортостанда төҙөлгән ҡалаларҙан, дворяндарға һәм хеҙмәт итеүсе кешеләргә бирелгән ерҙәрҙән башҡа урындарҙа башҡорттарға үҙҙәренең боронғо ғөрөф-ғәҙәттәренә ярашлы старшиналары тарафынан идара ителеү мөмкинлеге бирелеп, беҙҙең хөкүмәтебеҙ уларҙың эске идаралығына бер нисек тә ҡыҫылманы, ә уларҙың башҡа ерҙәрен һатып йәки ниндәй ҙә булһа бүтән төрлө юл менән милеккә алыу ғына түгел, ә оҙайлы ваҡытҡа ҡуртымға алыу ҙа тыйылды.\nУларҙың "тархан" исеме алғандары яһаҡ түләүҙән азат ителеп, үҙ торлаҡтарына яҡын ерҙәрҙә генә түгел, ә батша ихтыяры ҡайҙа теләй, шунда хәрби хеҙмәткә саҡырыла. Яһаҡ юҡҡа тиң булғас, тарханлыҡ күрәләтә ауыр йөк рәүешендә ҡабул ителергә тейеш булыуына ҡарамаҫтан, был башҡорттарҙың яугирлығына тап-таман тура килгән хәл булды; тарханлыҡ хөрмәт билдәһе итеп ҡаралды, һәм башҡорттар һәр ваҡыт беренсе саҡырыу менән үк меңәрләп килеп, үҙҙәрен поляктарға һәм шведтарға, йәки төрөктәргә һәм ҡырымдарға ҡаршы хеҙмәткә ебәреүҙе талап итте..."\nЯҙылған: 17.07.18 | Ҡаралған: 271


Тамара Танһыҡҡужина Өфөлә бер үк ваҡыттағы уйын сеансы үткәрҙе | ГТРК «Башкортостан» — Новости Уфы и РБ\nТамара Танһыҡҡужина Өфөлә бер үк ваҡыттағы уйын сеансы үткәрҙе\n11 декабря 2015 — 16:11\nШашка буйынса биш тапҡыр Донъя чемпионына ҡаршы 50 йәштән өлкәндәр сыҡты. Барлығы 28 кеше ярышты. Өфө ҡалаһында йәшәүсе Фәрит Ҡыуатов ғүмер буйы шашка уйнаһа ла, быға тиклем ярыштарҙа ҡатнашмаған. Тамара Танһыҡҡужина менән көс һынашыу үҙе бер мәртәбә, ти ул. 80 йәшен тултырып килеүсе Фәрит Ҡотой улы бөгөн күптәнге хыялын тормошҡа ашырҙы. Хаҡлы ялға сыҡҡас буш ваҡыт күбәйә, аралашыу мөмкинлектәре, киреһенсә аҙыраҡ ҡала. Тап ошондай күңел асыу саралары өлкән йәштәгеләрҙе дәртләндерә лә инде. Шашка боронғо уйын булыуына ҡарамаҫтан, уның менән мауығыусылар һаны йылдан-йыл арта. Уйлау менән фекерләү ҡеүәһен үҫтергән был уйын оло йәштәгеләрҙең күңеленә лә хуш килә. Өлкәндәрҙең кинәнеп шашкаға бирелеүе күңелгә йыуаныс, уйындан иҫ киткес ыңғай энергия алдым, тип тәьҫораттарын уртаҡлашты биш тапҡыр донъя чемпионы. Тәжрибәле шашкасы был уйын төрөнөң оло йәштәгеләрҙең һаулығы өсөн файҙалы булыуын да һыҙыҡ өҫтөнә ала. Шашка уйнағанда мейе эшмәкәрлеге нығына, һөҙөмтәлә кеше оҙағыраҡ йәшәй. Киләсәктә лә бындай уйындарҙы йышыраҡ ойоштороу мөһим тигән фекерҙә Тамара Танһыҡҡужина.


Песня «Ваҡыт» исполнителя Гайсар Миндигулов. Скачать или слушать онлайн\nисполнителя Гайсар Миндигулов.\n1)Бала саҡта тиҙ үҫәһе килә,\nӘ унан һуң йәш ҡалаһы килә.\nВаҡыт шулай үҙ ҡәҙерен белә,\nУоу уоу уоу уоу уоу.\nАшыҡмай юл ашыҡтырған саҡта,\nЕтмәй ҡала бик күп осраҡта.\nМинут һанап, ваҡыт һораһаҡ та.\nБала саҡта ниңәлер ваҡыттар үтмәй,\nҮҫеп еткәс бер кемгә хушлашып етмәй.\nЙәш ғүмерҙәр ҙә бик тиҙ үтә лә китә,\nӘ ул туҡта һәр кемде һалҡын көҙ көтә.\nВаҡыт тиҙ үтә(4)\n2)Көндәр үтә кинәт иҫкән елдәй,\nКүңел генә ниҙер көтә эҙләй.\nҒүмерҙең дә үткәндәрен һиҙмәй,\nБарына ла өлгөрөргә кәрәк\nШуға күрә йүгерәбеҙ тимәк\nАшығыуҙан ярһып тибә йөрәк.\n3)Ваҡыт хужа бөтә ғәләмгә лә\nКиләсәккә бөгөн үткәнгә лә\nУл буйһынмай ҡаты әмергә лә.\nБыл донъяла ваҡытлыса барҙар\nҮтеп китә шатлыҡтар ҙа зарҙар\nТарих булып тороп ҡала йырҙар.\n1)Әллә кайҙан ишетелә Машиналар тауышы, Шаулап гөрләп туйҙар килә Был бит бәхет балҡышы. Припев; Яҡты булһын юлдарығыҙ, Бергә типһен йөрәктәр, Ҡотло булһын туйҙарыгыҙ, Ҡабул булһын теләктәр! 2)Яҙмыштарын бәйләй бөгөн Берһен-берһе һөйгән йәр, Икеһе лә ҡарап туймаҫ Мөхәббәтле,матур пар. 3)Пар балдаҡтар йылтырайҙар Хәҙер һеҙҙең ҡулдарҙа, Алтын-көмөш туйҙар көтһөн Алда барыр юлдарҙа!\nБәпесем - бәхетем генә\nРәнйетмә һин мөхәббәтемде\nСерле куҙҙэрен, алһыу йөҙҙәрен, Вәғ(ә)ҙә итәләр бәхет төндәрен. Наҙлы ҡарашын, ҡара ҡаштарын, Һалған уйҙарға башын күптәрҙен. Рәнйетмә, һин, оло мөхәббәтемде, Юҡ, өҙә күрмә, һин, минен өмөтөмдө! Һөйөү бит ул - Хоҙайҙын ин зур бүләге, Бергә булыу теләгем. Нинә янымдан урап үтәһен, Мин һине өҙлөп һөйәм, Ә һин ятҡа китәһен. Рәнйетмә, һин, оло мөхәббәтемде, Юҡ, өҙә күрмә, һин, минен өмөтөмдө! Һөйөү бит ул - Хоҙайҙын ин зур бүләге, Бергә булыу теләгем. Үпкәләмә, иркәм, бер ҙә юҡҡа, Алыштырма мине ятҡа, Рәнйетмә, һин, ин саф мөхәббәтемде, Һинә булған хистәрзе! Наҙлы һөйгән йәр, һинә юҡ тиндәр, Китмә, китмә! Рәнйетмә, һин, оло мөхәббәтемде, Юҡ, өҙә күрмә, һин, минен өмөтөмдө! Һөйөү бит ул - Хоҙайҙын ин зур бүләге, Бергә булыу теләгем.\nИркәләнеп йылы ҡосағымда, Сафлык бөркән йөрәгемә. Яҙҙын наҙлы Сәскәһе кеүек. Припев: И-е и-е Бар доньяға И-е и-е Нурҙар сәсеп, И-е и-е Гел йылмай һин, И-е и-е Бәләкәсем! Айға тиңдәш (айға айға) Һинең гүзәллеген. Һаҡлап ҡына Йөрөтөрмөн мин Аҙашмаҫка юлдар сатында Припев: И-е и-е Бар доньяға И-е и-е Нурҙар сәсеп, И-е и-е Гел йылмай һин, И-е и-е Бәләкәсем!


21 Июль 2019, 14:50\nӘлегә төбәктең 16 ҡала һәм муниципалитетында йәшәүселәр бындай объекттар менән маҡтана алмай. Әлбиттә, улай булырға тейеш түгел, тине төҙөлөш сәғәтендә Радий Хәбиров. Республика етәксеһе Хөкүмәт ағзаларына 25 метр оҙонлоғондағы бассейнды үҙ эсенә алған спорт ҡоролмаларын сафҡа индереү схемаһын эшләргә ҡушты. Бер үк ваҡытта ул ҡиммәтле проекттар менән мауыҡмаҫҡа саҡырҙы, сөнки һуңынан район хакимәттәренә бындай объекттарҙы хеҙмәтләндереү бик ауырға төшәсәк. Кәңәшмәлә билдәләнеүенсә, йыл һайын ике-өс яңы бассейн файҙаланыуға тапшырыу мотлаҡ. Ул саҡта биш йылдан проблема тулыһынса хәл ителәсәк.\nӘлегә төбәктең 16 ҡала һәм муниципалитетында йәшәүселәр бындай объекттар менән маҡтана алмай. Әлбиттә, улай булырға тейеш түгел, тине төҙөлөш сәғәтендә Радий Хәбиров.\nРеспублика етәксеһе Хөкүмәт ағзаларына 25 метр оҙонлоғондағы бассейнды үҙ эсенә алған спорт ҡоролмаларын сафҡа индереү схемаһын эшләргә ҡушты. Бер үк ваҡытта ул ҡиммәтле проекттар менән мауыҡмаҫҡа саҡырҙы, сөнки һуңынан район хакимәттәренә бындай объекттарҙы хеҙмәтләндереү бик ауырға төшәсәк. Кәңәшмәлә билдәләнеүенсә, йыл һайын ике-өс яңы бассейн файҙаланыуға тапшырыу мотлаҡ. Ул саҡта биш йылдан проблема тулыһынса хәл ителәсәк.


Һайран халҡын хайран итеп, мәсет ҡалҡты ауылда » "Йәшлек" гәзите\nГазета "Йәшлек" » Новости » Иман » Һайран халҡын хайран итеп, мәсет ҡалҡты ауылда\nҺайран халҡын хайран итеп, мәсет ҡалҡты ауылда\nАуылдарыбыҙҙа, ҡалаларыбыҙҙа Аллаһ йорттарының асылыуы дин тотҡан кеше өсөн ҡыуаныс булһа, бындай тантаналарҙың тап барлыҡ мосолмандарҙың да изге көнө – Ураҙа байрамына тура килеүе икеләтә шатлыҡтыр, моғайын. Уҙған шаршамбыла Ишембай районының Һайран ауылы халҡына ана шундай ҡыуаныс кисерергә насип итте Хоҙай Тәғәлә.\n– Заманында беҙҙең ауылда ике мәсет була торғайны, – тип хәтерләй байрам тантанаһында ҡатнашыу өсөн Ишембай ҡалаһынан ашҡынып килеп еткән Мөхәррәм олатай Моратшин. – Ҡәһәрле 1937 йылда, манараларын ҡолатып төшөрөп, береһен – клуб, икенсеһен келәт итеп үҙгәрттеләр. Иншалла, ошо ауыл егете, Рәсәй Федерацияһы Дәүләт Думаһы депутаты Иршат Фәхретдиновтың тырышлығы менән, бөгөн Һайранды моңло аҙан тауышына күмеп, «Йәмилә» мәсете ҡалҡып сыҡты.\nАуылдарында мәсет һалыу теләге ҡапыл ғына килеп тыуа Иршат Юнир улында.\n– Былтыр ҡапыл ғына яратҡан әсәйем яҡты донъяларҙан китеп барҙы, – тип аңлата үҙенең был аҙымын Иршат Фәхретдинов. – Уның вафатының ҡырҡын уҡытҡан көндө, ниндәйҙер бер юғары көс миңә, ауылда әсәйеңдең иҫтәлеге итеп мәсет төҙөргә кәрәк, тигән фарман биргән һымаҡ тойолдо. Шул көндө ағайҙарым, туғандарыбыҙ, ауылдың абруйлы аҡһаҡалдары менән һөйләшеп кәңәшләштек тә, ең һыҙғанып эшкә тотондоҡ. Башта нигеҙен ҡороп ҡуйғайныҡ, быйыл майҙың егерме бишендә ҡыҙыл кирбестән стеналарын күтәрә башланыҡ. Ысынлап әйтәм, эш башлағанда ҡурҡыу, үҙ көсөмә ышанып етмәү һымағыраҡ тойғолар борсоғайны мине, ләкин төҙөлөш барышында быларҙың барыһы ла һыпырып ташлаған кеүек юҡҡа сыҡты.\nРәсәйҙең иң юғары вәкәләтле органы депутаты булһа ла, бойороҡ биреп кенә йөрөмәгән Иршат Юнир улы, өс аҙна отпуск алып, үҙе лә төҙөлөштә әүҙем ҡатнашҡан. Уға шулай уҡ Йәмилә инәйҙең улдары Шакирйән, Фәнир, Рамаҙан, Руслан, ҡыҙы Хәлиҙә, уларҙың ғаиләләре, балалары ярҙам иткән. Шулай уҡ Аллаһ йортон һалыуҙа Фәхретдиновтарҙың ике туған ағалары Риф Ғималетдин улы Абдуллин, уның балалары, ейәндәре бер генә көн дә ҡалдырмай эшләгән. Улар үҙҙәренә Ураҙа байрамына мәсетте асырға йөкләмә ала һәм ана шул һүҙҙәренә тоғро ҡалалар ҙа инде.\nМәсет асыу тантанаһына күрше Биксән, Хажы, Арлар, Ҡарлар, Әптек ауылдарынан да, Ишембай, Салауат, Стәрлетамаҡ, Мәләүез, Өфөнән дә, хатта алыҫ Уренгой, Сорғот, Түбәнге Варта ҡалаларынан да, Ҡаҙағстандан да байтаҡ ҡунаҡ килгәйне.\n– Беҙ ауылыбыҙҙа асылған мәсеттең ишектәре бер ҡасан да ябылмауын теләйбеҙ, – тине, сарала ҡатнашыусыларҙы оло байрам менән ҡотлап, Ишембай районы хакимиәте башлығы урынбаҫары Әлфис Фәйзуллин. – Ул һәр ваҡыт ололарға ла, йәштәргә лә иман нуры сәсеп, балҡып торһон. Балаларыбыҙҙы тәрбиәләгәндә, уларҙың әле формалашып ҡына килгән күңелдәренә күркәм холоҡ орлоҡтары сәсһен. Һайран ауылын көн дә Аллаһ йортоноң манараһынан яңғыраған аҙан тауыштары нурландырһын.\nҺайран ауылындағы был күркәм байрам көн оҙоно дауам итте. Күҙ бәйләнеп барғанда ла, ауылдарында иман йорто барлыҡҡа килеүҙән күңелдәренән шатлыҡ урғылып торған һайрандар мәсеттән ҡайтмағайны әле.\n«Йәшлек»тең үҙ хәбәрсеһе.\nСығыу ваҡыты 11-09-2010, 11:14 | Ҡаранылар: 1656\nСТӘРЛЕЛӘ ЙӘНӘ БЕР ИМАН ЙОРТО ТӨҘӨЛӘСӘК\nЛиана БИКБАЕВА: “ЙЫРҘАРЫМ ЯҘМЫШЫМДЫ ЯҠТЫРТА, ИЛҺАМ БИРӘ”\nИман нуры ҡайта ауылыма\nДәүләттә лә мәсет буласаҡ\nЙөрәктән – йөрәккә


Башҡортостанда көндәр бер аҙ һыуытты - GTRK.TV — Новости Уфы и РБ\nБашҡортостанда көндәр бер аҙ һыуытты. Бөгөн былай ҙа таҙартылмаған юлдар катокка әйләнгәйне. Шул сәбәпле ҙур тығындар барлыҡҡа килде.\nВодителдәр өсөн ул ғәҙәти күренешкә әйләнә бара. Әммә күптәр социаль селтәрҙә ҡала хакимиәттәренән тейешле саралар күреүҙе, юлдарҙы таҙартып киңәйтеүҙе үтенә. Әйткәндәй, бер аҙ иретеү менән Сипайлово биҫтәһендәге юлдарҙы яйлап һыу ҙа баҫа башланы.\n27 февраля Өфөлә тиҙ ярҙам машинаһы йорт ихатаһында батҡан\n27 февраля Сочи ҡалаһында бөгөн инвестиция форумы башланды


Өфөлә юғары вазифа биләгән полицейский республиканың өс ведомствоһына һорау алыуға йөрөй // Хәл-ваҡиғалар | новости башинформ.рф\nӨфөлә юғары вазифа биләгән полицейский республиканың өс ведомствоһына һорау алыуға йөрөй\n14:20, 30 ноября 2017 Хәл-ваҡиғалар\nФото: РЕН ТВ | Видео: «Башҡортостан» дәүләт телерадиокомпанияһы\nӨфөлә юғары вазифа биләгән полицейский республиканың өс ведомствоһына һорау алыуға йөрөй Фото: РЕН ТВ | Видео: «Башҡортостан» дәүләт телерадиокомпанияһы\nӨФӨ, 2017 йыл, 30 ноябрь. /«Башинформ» мәғлүмәт агентлығы, Ксения Калинина/.\nӨфөлә юғары вазифа биләгән полицейскийға республиканың өс ведомствоһына — прокуратураға, Тәфтиш идаралығына һәм Эске эштәр министрлығына һорау алыуға йөрөргә тура килә. Эш шунда: бөтә илгә билдәле булған резонанслы видеояҙманан һуң иҡтисади именлек һәм коррупцияға ҡаршы эш итеү идаралығының бүлек начальнигына ҡарата тикшереү алып барыла. Унда коррупцияға ҡаршы көрәшеүсе тормош иптәшенә ҡиммәтле «Мерседес» бүләк итә. Интернеттағы популяр видео менән Эске эштәр министрлығы ҡыҙыҡһына башлағас, элиталы сит ил машинаһы эйәһе федераль телеканалға автомобилде трейд-ин системаһы буйынса үҙе һатып алыуы тураһында белдерҙе. Ҡатын әйтеүенсә, видеояҙма ғаилә архивы өсөн төшөрөлгән, һәм кемдер уны мобиль телефондан урлап, селтәргә һалған.\n«Интернет селтәренә һалынған видеороликтағы мәғлүмәткә ярашлы, Башҡортостан буйынса Эске эштәр министрлығы идаралығының бүлек етәксеһенә ҡарата полиция хеҙмәткәре сығымының уның килеменә тап килеү-килмәүе буйынса прокурор тикшереүе ойошторолған. Ҡануниәт боҙоу факттары асыҡланған осраҡта тейешле саралар күреү ҡаралған», — тине Башҡортостан прокурорының өлкән ярҙамсыһы Гүзәл Мәсәғүтова.\n«Башҡортостан» дәүләт телерадиокомпанияһы мәғлүмәте буйынса, юғары вазифа биләгән полицейский Игорь Воробьев Тәфтиш комитетында ла аңлатма бирергә тейеш. Унда Стәрлетамаҡтағы йәшерен казинола полиция операцияһы барышында вәкәләттәрҙе арттырыу осрағы буйынса енәйәт эше ҡуҙғатылған. Телеканалдың операцияны тап Воробьев уҙғарған тип уйлауына нигеҙ бар.\nТәртип һаҡсыһының ҡатыны ла ҡыйбатлы бүләк хаҡында һөйләү өсөн прокуратураға саҡырылған. Ул журналистар менән аралашманы.\nШуны билдәләп үтергә кәрәк: коррупцияға ҡаршы көрәшеүсенең коллегаһына ҡарата ла прокурор тикшереүе үткәрелгән. «Башинформ» агентлығы хәбәр иткәнсә, суд прокуратураның Эске эштәр министрлығының элекке хеҙмәткәренең мөлкәтен дәүләт файҙаһына тартып алыу тураһында дәғүәһен ҡәнәғәтләндерҙе. Сығымдарын йәшергән өсөн ул ышанысты юғалтыу менән бәйле эске эштәр органдарындағы вазифаһынан бушатылды.\nТөбәктең иҡтисади именлек һәм коррупцияға ҡаршы эш итеү идаралығындағы бүлек начальнигы урынбаҫары 2013-2015 йылдарҙа ҡатыны менән бергә өс фатир, йорт, өс ер участкаһы, Toyota Highlander, Lexus ES 250 автомобилдәре һатып алған, майҙаны 200 квадрат метрлыҡ коттедж төҙөгән. Шуның менән бергә, рәсми мәғлүмәттәр буйынса, ғаиләнең йыллыҡ килеме 1,5 миллион һум самаһы булған.\nТеги: Башҡортостан буйынса Эске эштәр министрлығы, Рәсәйҙең Башҡортостан буйынса Тәфтиш комитеты, Башҡортостан прокуратураһы